- Առաջին գիրքը Հովհաննես Շիրազի «Սիամանթո և Խաչեզարե» պոեմն էր: Ընտրությունը եղավ պատահաբար. քայլում էի Հալեպի պողոտաներից մեկով, ինձ մոտեցավ մի ծանոթ տաքսու վարորդ` Հրանտ Բարդաքճյան անունով, ու երբ մեքենայում նստած զրուցում էինք, ինձ առաջարկեց թարգմանել այս գիրքը: Անշուշտ, լավ գիտենալով հայերեն լեզվի էությունը, ընդունեցի առաջարկն ու պրն. Հրանտից վերցնելով գիրքը` թարգմանեցի պոեմը և ուղարկեցի Բեյրութի «Սևան» հրատարակչատուն, ուր և հրատարակվեց: Այն մեծ ընդունելություն գտավ արաբ ընթերցողների շրջանում: